  Виталий Пронин «Удмурт дунне» газетлэн нимыныз дунъямын Шаркан ёросысь Мыддорин гуртысь Аполенария Васильева.«Известия Удмуртской Республики» газет 4-тӥзэ ортчытӥз «Мынам песянае» конкурс. Вормисьёсты данъязы 26-тӥ мае «Лудорвай» музей-заповедникын. Празднике пыриськиз «Брангурт песянайёс» коллектив. Ужрадэз ортчытыны юрттӥзы Печатья но ивор вӧлмытонъя агентство, Нациосын ужан политикая, Культурая но туризмъя министерствоос. Вормисьёс пусъемын дуно кузьымъёсын.«Удмурт дунне» газетлэн нимыныз дунъямын Шаркан ёросысь Мыддорин гуртысь Аполенария Васильева. Солы таӵе вормон вайиз Ижысь 5 номеро школаысь 2-тӥ классын дышетскись внучкаез Полина  Добрякова. Полиналэн гожтэтысьтыз чуръёс: «Мынам песянае Васильева Аполенария Всеволодовна туж деловой. Солы тырмиз 55 арес! Милям со егит на, нош 6 внукъёсын узыр ни. Песянае котькытчы пыриське, со туж вазиськись, шулдыр, капчи мылкыдо но креативной. Песянае мынам ух! Нош кыӵе ческыт пӧрмо пирогъёсыз но перепечъёсыз - чиньыостэ ик нюлод! Ми сое ваньмы яратӥськом».Лия Малых   